
14-MAVZU: BIRINCHI VA IKKINCHI GURUHLARNING
 S ELEMENTLARI
AJRATILGAN SOAT-2
Asosiy savollar
1. I-IIA guruh elementlari mavzusini o‘qitishda mustaqil ta’limning roli va ahamiyati.
2. I-IIA guruh elementlari.

Kalit so’zlar: Ishqoriy, oksidlanish darajalar, metall bog’lanish, elektrovalent bog’lanish, guruh, yengil metal, gidroksid.

Glossariy
	Oʻzbekcha nomi
	Inglizcha nomi
	O’zbek tilidagi sharhi

	Absolyut nol
	absolute zero
	Nazariy jihatdan erishiladigan eng past harorat

	Absolyut temperatura shkalasi
	absolute temperature scale
	Mutlaq nol (0 K) eng past harorat bo'lgan harorat shkalasi (Kelvin harorat shkalasi deb ham ataladi).

	Ajralish reaksiyasi
	decomposition reaction
	Murakkabning ikki yoki undan ortiq tarkibiy qismlarga bo'linishi

	Aktinoidlar qatori
	actinide series.

	5f pastki qavatlarni to'liq to'ldirgan yoki 5f pastki qavatni to'liq to'ldirgan kationlarni osonlikcha keltirib chiqaradigan elementlar

	Alfa zarrcha/nur
	alpha (a) rays
	+2 zaryadli geliy ionlari

	Allotropiya 
	allotropes
	Kimyoviy va fizik xususiyatlarida sezilarli darajada farq qiluvchi bir xil elementning ikki yoki undan ortiq shakllari

	Anion 
	anion
	Aniq manfiy zaryadli ion

	Anod 
	anode
	Oksidlanish sodir bo'ladigan elektrod

	Aralashma 
	mixture
	Ikki yoki undan ortiq moddalarning birikmasi bo'lib, ulardagi moddalar o'z xususiyatlarini saqlab qoladi

	Asos 
	base
	Suvda eritilganda gidroksid ionlari (OH-) hosil qiluvchi modda

	Asosiy holat (daraja)
	ground level (or state)
	Tizimning eng past energiya holati

	Asosning dissotsilanish konstantasi
	base ionization constant (Kb).  
	Asosning ionlanishi uchun muvozanat konstantasi

	Atmosfera bosimi
	atmospheric pressure
	Yer atmosferasi tomonidan ta'sir qiladigan bosim

	Atom 
	atom
	Kimyoviy birikmaga kirishi mumkin bo'lgan elementning asosiy birligi

	Atom massa
	atomic mass
	Atom massasi birliklarida atom massasi

	Atom orbital
	atomic orbital
	Atomdagi elektronning to'lqin funktsiyasi

	Atom radiusi
	atomic radius

	Aufbau qoidasi 
(Klechkovskiy)
	Aufbau principle
	Elementlarni hosil qilish uchun yadroga protonlar birma-bir qo'shilsa, elektronlar ham atom orbitallariga qo'shiladi.

	Avogadro qonuni
	Avogadro’s law
	Doimiy bosim va haroratda gazning hajmi mavjud gazning mollari soniga to'g'ridan-to'g'ri proportsionaldir

	Avogadro soni’
	Avogadro’s number (NA)
	6,022 X 1023; moldagi zarrachalar soni



1-savolni bayoni. “IA guruh elementlari” mavzusini o‘qitishda mustaqil ta’limning roli va ahamiyati.
Talaba mustaqil ishi (TMI) – muayyan fandan oʻquv dasturida belgilgngan bilim, koʻnikma va malakaning ma’lum bir qismini talaba tomonidan fan oʻqituvchisi maslahati va tavsiyalari asosida auditoriya va auditoriyadan tashqarida oʻzlashtirishga yoʻnaltirilgan tizimli faoliyatdir.
	Oʻqishning dastlabki bosqichlarida TMIni tashkil etish bir qator vazifalar bilan bogʻliq.  Ayniqsa, birinchi kurs talabalarining ta’limning navbatdagi turi – oily ta’lim talablariga koʻnikishi qiyin kechadi. Chunki ular ta’lim olish jarayonida oʻz mustaqil faoliyatlarini tashkil qilishni deyarli bilishmaydi. Ma’lumotlarni qaysi manbadan, qanday qilib topish, ularni tahlil qilish va zarurlarini ajratib olib tartibga solish, konspektlashtirish, oʻz fikrini aniq va yorqin ifodalash, oʻz vaqtlarini toʻgʻri taqsimlash, shuningdek, aqliy va jismoniy imkoniyatlarini toʻgʻri baholash ular uchun katta muammo boʻladi. Eng asosiysi, ular mustaqil ta’lim olishga ruhan tayyor boʻlishmaydi.
Talabalarga IA guruh elementlari mavzusida mustaqil ta’limni tashkil etishda quyidagi yoʻnalishlarda muammoni tashlash mumkin:
1. Litiyning oʻziga xos xossalari.
2. IA guruh elementlariing kimyovy faooligini izohlash.
3. IA guruh elementlarining fizikaviy xossalarini modda tuzilishi nuqtai nazaridan tushintirish.
4. IA guruh elementlarining kompleks birikmalari.
5. IA guruh elementlarining ishlatilishi va h.k.
Har qanday pedagogik texnologiyaning o‘quv-tarbiya jarayonida qo‘llanilishi shaxsiy xarakterdan kelib chiqqan holda, talabani kim o‘qitayotganligi va o‘qituvchi kimni o‘qitayotganiga bog‘liq. Shuning uchun ham, ta’lim muassasalarining o‘quv-tarbiyaviy jarayonida zamonaviy o‘qitish uslublari-interfaol uslublar, innovatsion texnologiyalarning o‘rni va ahamiyati beqiyosdir. Pedagogik texnologiya va ularning ta’limda qo‘llanishiga oid bilimlar, tajriba talabalarni bilimli va yetuk malakaga ega bo‘lishlarini ta’minlaydi
Boshqacha qilib aytganda, o‘qitishning interfaol uslubiyotlari – bilish va kommunikativ faoliyatni tashkil etishning maxsus shakli bo‘lib, unda ta’lim oluvchilar bilish jarayoniga jalb qilingan bo‘ladilar, ular biladigan va o‘ylayotgan narsalarni tushunish va fikrlash imkoniyatiga ega bo‘ladilar. Interfaol darslarda o‘qituvchining o‘rni qisman talabalarning faoliyatini dars maqsadlariga erishishga yo‘naltirishga olib keladi
Ta’limning faolligi – ta’lim oluvchilarning faolligini tashkillashtirishni ta’minlab beruvchi ta’lim.
Ta’limning faol usullari – ta’lim oluvchilarning bilim orttirish faoliyatini kuchaytirish usullari.
Interfaol ta’lim – ta’lim beruvchi va ta’lim oluvchi o‘rtasidagi o‘zaro harakatni amalga oshiruvchi dialogli ta’lim.
Interfaollik – ta’lim doirasida prinsipial yangi hodisa – shu tufayli ta’lim oluvchi ta’lim sub’ektlari bilan faol o‘zaro harakatda bo‘lishi kerak. 
“Aqliy hujum” metodi ta’lim beruvchi tomonidan qo‘yilgan maqsadga qarab amalga oshiriladi:
1. Ta’lim oluvchilarning boshlangʻich bilimlarini aniqlash maqsadqilib qo‘yilganda, bu metod darsning mavzuga kirish qismida amalga oshiriladi. 
2. Mavzuni takrorlash yoki bir mavzuni keyingi mavzu bilan bogʻlash maqsad qilib qo‘yilganda-yangi mavzuga o‘tish qismida amalga oshiriladi. 
3. O‘tilgan mavzuni mustahkamlash maqsad qilib qo‘yilganda- mavzudan so‘ng, darsning mustahkamlash qismida amalga oshiriladi.
“Aqliy hujum” metodini qo‘llashdagi asosiy qoidalar: 
1. Bildirilgan fikr-gʻoyalar muhokama qilinmaydi va baholanmaydi.
2. Bildirilgan har qanday fikr-gʻoyalar, ular hatto to‘gʻri bo‘lmasa ham inobatga olinadi.
3. Har bir ta’lim oluvchi qatnashishi shart.  
Quyida “Aqliy hujum” metodining tuzilmasi keltirilgan.
 (
Muammoli savol beriladi
Fikr va g`oyalar eshitiladi va jamlab
 boriladi
Fikr va g`oyalar guruhlanadi
Aniq va to`g`ri javob tanlab olinadi
)












 “Aqliy hujum” metodining bosqichlari quyidagilardan iborat:
1. Ta’lim  oluvchilarga savol tashlanadi va ularga shu savol bo‘yicha o‘z javoblarini (fikr, gʻoya va mulohaza) bildirishlarini so‘raladi; 
2. Ta’lim oluvchilar savol bo‘yicha o‘z fikr-mulohazalarini bildirishadi; 
3. Ta’lim oluvchilarning fikr-gʻoyalari (magnitafonga, videotasmaga, rangli qogʻozlarga yoki doskaga) to‘planadi;
4. Fikr-gʻoyalar ma’lum belgilar bo‘yicha guruhlanadi; 
5. Yuqorida qo‘yilgan savolga aniq va to‘gʻri javob tanlab olinadi.
Tasavvur qiling, siz talabalar bilan IA guruh elementlarining ishlatilishi yuzasidan mashg8ulot olib boryapsiz. Shunda ularga quyidagi rasmni koʻrsatib, ularning faolligini oshirish mumkin.
[image: CA15_uses cartoon]
1-rasmda ishqoriy metallarning nech xil ishlatilishini koʻrayapsiz?
1. Erkak kishi chipsga tuz (NaCl) qo’shayapti.
2. Ko’chadagi erkak kishining sumkasida yuvish vositalari bor (Na2CO3).
3. Kampirning fonarida Li-ion batareyka bor.
4. Ko’cha chiroqlari sariq yonishi uchun natiry birkmalari ishlatiladi.
5. Kaliy birikmalari mushaklarda ishlatiladi.
6. Samolyotsozlikda Li qotishmalari sihlatiladi.
“Davra suhbati” metodi – aylana stol atrofida berilgan muammo yoki savollar yuzasidan ta’lim oluvchilar tomonidan o‘z fikr-mulohazalarini bildirish orqali olib boriladigan o‘qitish metodidir.
[image: BD06622_]
2-rasm. Davra stolining tuzilmasi
“Davra suhbati” metodi qo‘llanilganda stol-stullarni doira shaklida joylashtirish kerak. Bu har bir ta’lim oluvchining bir-biri bilan “ko‘z aloqasi”ni o‘rnatib turishiga yordam beradi. Davra suhbatining ogʻzaki va yozma shakllari mavjuddir. Ogʻzaki davra suhbatida ta’lim beruvchi mavzuni boshlab beradi va ta’lim oluvchilardan ushbu savol bo‘yicha o‘z fikr-mulohazalarini bildirishlarini so‘raydi va aylana bo‘ylab har bir ta’lim oluvchi o‘z fikr-mulohazalarini ogʻzaki bayon etadilar. So‘zlayotgan ta’lim oluvchini barcha diqqat bilan tinglaydi, agar muhokama qilish lozim bo‘lsa, barcha fikr-mulohazalar tinglanib bo‘lingandan so‘ng muhokama qilinadi. Bu esa ta’lim oluvchilarning mustaqil fikrlashiga va nutq madaniyatining rivojlanishiga yordam beradi.
Belgilar:1-ta’lim oluvchilar  	
Yozma davra suhbatida ham stol-stullar aylana shaklida joylashtirilib, har bir ta’lim oluvchiga konvert qogʻozi beriladi. Har bir ta’lim oluvchi konvert ustiga ma’lum bir mavzu bo‘yicha o‘z savolini beradi va “Javob varaqasi”ning biriga o‘z javobini yozib, konvert ichiga solib qo‘yadi. Shundan so‘ng konvertni soat yo‘nalishi bo‘yicha yonidagi ta’lim oluvchiga uzatadi. Konvertni olgan ta’lim oluvchi o‘z javobini “Javoblar varaqasi”ning biriga yozib, konvert ichiga solib qo‘yadi va yonidagi ta’lim oluvchiga uzatadi. Barcha konvertlar aylana bo‘ylab harakatlanadi. Yakuniy qismda barcha konvertlar yigʻib olinib, tahlil qilinadi. 
Masalan, IA guruh elementlarini oʻqitishda davra suhnatidan seminar darslarida foydalanganda quyidagicha yoʻl tutuish mumkin:
1-ishtirokchi: IA guruh metallarining birinchisi hisoblangan Li elementining oʻziga xos xossalari nimadan kelib chiqadi?
2-ishtirokchi: IA guruh elementlarining eng faollari qaysilar v anima uchun.
3-ishtirokchi: Li elementi nima uchun organic ligandlar bilan kompleks birikmalar hosil qilishga moyil.
4-ishtirokchi: Li metali qanday saqlanadai, javobingizni izohlang va h.k.

“Klaster” (tarmoqlar) uslubi. Fikrlarning tarmoqlanishi- pedagogik strategiya bo‘lib, u talabalarning biron-bir mavzuni chuqur o‘rganishlariga yordam berib, ularni mavzuga taaluqli tushuncha yoki aniq fikrlarni erkin va ochiq uzviy bog‘langan ketma-ketlikda o‘rgatadi.
Fikrlarni tarmoqlash quyidagicha tashkil etiladi:
- Hayolga kelgan har qanday fikr bir so‘z bilan ifoda etilib, ketma-ket yoziladi.
-Fikrlar tugaguncha, yozishda davom etiladi va fikrlar tugasa, u xolda yangi fikr kelgunga qadar biron rasm chizib turiladi.
- Darsda imkon boricha fikrlarning va o‘zaro bog‘liqlikning ketma-ketligini ko‘paytirishga harakat qilinishi lozim.
Masalan, IA guruh elementlaru mavzuini oʻqitishda quyidagi klasterdan reja sifatida foydalanish mumkin (3-rasm):
[image: ]
Bunda klasterning tarmoqlarini juda koʻpaytirish mumkin. Lekin bu yerda biz faqat eng asosiylariga e’tibor qaratishimiz lozim. Yuqoridagi klasterimizda faqatgina kalit soʻzlar bilan ularning eng muhim xususiyatlari belgilangan.  Masalan, fransiy elementining eng muhim belgisi nima? Bu hmmaga ma’lum boʻlgan radioaktivligi hisoblanadi. Yoki seziy elementining eng muhim tabiiy birimasi bu pollutsit ekanlgini koʻrish mumkin.
Bunday klasterni biz labpratoriya mashgʻuloti uchun ham tuzishimiz mumkin. Ya’ni bunda klaster markaziga yana ishqroiy metallar kelsa, klasterning 1-doira tarmogʻiga Li, Na, K, Rb, Cs va Fr elementlari kiradi. Uchunchi doira tarmogʻining eng muhim qismi unda Fr uchun tugashidir. Nima uchun? Chunki u radioaktiv element.




2-savol bayoni. IA guruh elementlari.
Barchar IA guruh elementlari (vodorodddan tashqari) metallar hisoblanib, boshqa metllarga qarganda zichligi past va reaksion qobiliyati yuqori. Ushbu mavzuda elementlarning kimyosini umumiy holda koʻrib chiqib, ularning oʻxshash xossalari va litiyning kimyoviy xossasidagi anomalikka urgʻu beramiz.  Shundan soʻng har bir element kimyosiga chuqurroq kirib borishga harakat qilamiz. Shuningdek ushbu mavzuda ion bogʻlanishli moddalarning tuzilishi ham umumiy qaraladi.  
[image: ]

Umumiy tavsifi  
Elementlar va ularning belgilari:
Davriy sistemaning IA guruhiga quyidagi s- elementlar: litiy Li, natriy Na, kaliy K, rubidiy  Rb, seziy Cs va fransiy Fr lar kiradi. Guruh bo‘yicha  ishqoriy metallar deb nomlanadi.
Ochilish tarixi
IA guruh metlalarining ochilish tarixini qisqacha quyidagi rasmda tasvirlash mumkin:
[image: ]
1- rasm Ishqoriy metallarning ochilish trixi
Tabiatda uchrashi va olinishi 
Litiy tabiatda faqat bog‘langan holda uchraydi. U tarqoq element bo‘lgani uchun katta-katta konlar hosil qilmaydi. Litiy bir qancha minerallarda kam miqdorda bo‘ladi. U ayrim o‘simliklarning kulida (masalan, tamakining kulida 0,5% gacha) uchraydi.
Minerallari: 
LiAl(PO4)F – ambligonit;
LiAl(SiO6)- spodumen;
KLi1,5Al1,5 (AlSi3O10)(OH), F2 – lepidolit;
KFeAl(AlSi3O10) (OH, F)2- sinivaldit.
Natriy er po‘stlog‘ida tarqalishi bo‘yicha  oltinchi elementdir, u faqat bog‘langan holda uchraydi. Natriy minerallar tarkibiga, sho‘r plastlar, tirik organizmlar tarkibiga kiradi, tabiiy suvda (1 l dengiz suvida 10,6g Na+ ioni) bo‘ladi.
Olinishi
Litiyni olish quyidagi jarayonlarni o‘z ichiga oladi: minerallarni sulfat kislota bilan ishlanib litiyni ochish, Li2SO4 eritmasidan Na2CO3, bilan Li2CO3 holda cho‘ktirish va  Li2CO3 ni LiCl holiga LiCl va KCl aralashmasi suyuqlanmasiga o‘tkazish yoki LiCl ni piridindagi eritmasini elektroliz qilish. Katodda Li++ e- = Li0 cho‘kadi.
[image: ]
10-rasm. Sanoatda Daun jarayoni bilan Natriy olinihshi.
NaOH-suyuqlanmasini yoki NaCI+CaCI2 aralashmasi suyuqlanmasini elektroliz qilib olinadi. Katod sifatida temir yoki suyuq qo‘rg‘oshin olinadi (bunda qo‘rg‘oshin natriydan distillyasiya usulida ajratiladi).
Rubidiy va seziy xloridlarini yoki dixloratlarini kalsiy (magniy, sirkoniy) bilan vakuumda qizdirib olinadi yoki tuzlarini suyuqlanmalarini elektroliz qilib olinadi.
Rubidiy va Seziyni 1860 – 1861 yillarda nemis olimlari Bunzen va Kirxgoflar spektral analiz usuli bilan mineral manba suvlarida aniqlaganlar. (rubidiy uchun to‘q qizil chiziq, seziy uchun –och havorang chiziq) fransiyni 1939 yili Pere (Fransiya) aktiniyni radioaktiv emirlish mahsulotlarida aniqlangan.
Fizikaviy xossalari
Litiy eng engil metall; petroleyin efiri ostida saqlanadi (hatto benzinda ham qalqib chiqadi). 1800С da havoda yonadi va oq rangli litiy oksidi hosil bo‘ladi:
Kumushdek yaltiroq, yumshoq, pichoq bilan kesiladi. Natriy bug‘lari to‘q – qizil rangli, metallik natriyni yuzasi  havoda juda tezlik bilan NaOH va Na2CO3 bilan qoplanadi.
Kimyoviy xossalari
Litiy havoda yonadi:
4Li + O2 = 2Li2O
Litiy havoda to‘q kulrang qavat bilan qoplanadi (Li2O + Li3N aralashmasi). Litiyning o‘ziga xos xususiyati uning uy haroratida azot bilan reaksiyasidir, reaksiya mahsuloti-uch litiy nitrid (litiy nitrid):
6Li + N2= 2Li3N
Boshqa metallar azot bilan faqat qizdirilganda birikadi. Odatdagi sharoitda litiy hamma galogenlar bilan kuchli birikadi. Salgina  qizdirilganda litiy vodorod, oltingugurt va boshqa metalmaslar bilan birikadi [III. 1-3]. 
Natriy suv bilan shiddatli reaksiyaga kirishadi:
[image: ]
Natriy bo‘lakchasi suvga tashlanganda reaksiya issiqligidan suyuqlanadi va sharcha bo‘lib, suv betida ajralib chiqayotgan vodorod ta’siridan tartibsiz harakatda bo‘ladi. Bunda ayrim hollarda ajralib chiqayotgan vodorodni yonishi yoki natriy sharchasi idish devoriga yopishib qolsa (kuchli qizishidan) mayda-mayda portlashchalar sodir bo‘lib, suvni sachratishi mumkin. Bunday suvni ko‘zga tushishi juda xavfli (ishqorli suv) bo‘ladi. SHu sababli natriyning suv bilan  reaksiyasi xavfsizlik texnikasi qoidalariga rioya qilingan holda himoya ko‘z oynagi taqib yoki mo‘rili shkaf ostida olib boriladi.
Natriy spirtlar bilan suvga nisbatan ancha sekin reaksiyaga kirishadi:
[image: ]
 Natriy havoda past, ammo sof kislorodda yorqin alanga berib yonadi va litiydan farqli natriy peroksid hosil bo‘ladi:
[image: ]
Suyuqlantirilgan natriy galogenlar atmosferasida yonadi:
2Na + CI2 = 2NaCI
Natriy simob bilan amal’gama hosil qiladi. (NaHgx) Salgina  qizdirilganda natriy vodorod, oltingugurt va boshqa metalmaslar bilan birikadi.
Kaliy natriyga nisbatan reaksion qobiliyati bo‘yicha ancha kuchli metall.
Kaliy suv bilan ta’sirlashganda ajralib chiqayotgan vodorod binafsha alanga bilan yonadi. Reaksiyani bajarishda juda ehtiyot bo‘lish lozim. 
Havoda qizdirilganda kaliy yonadi va zarg‘aldoq rangli kaliy nadperoksid KO2 hosil bo‘ladi. Kaliyni bug‘lari yashil – havorang bo‘ladi. Laboratoriyada kaliy qoldiqlari pentanol C5H11OH bilan yo‘qotiladi: 
2C5H11OH + 2K = 2C5H11OK + H2↑
Kaliy, rubidiy va seziy uchun MeO3 tarkibli ozonidlari ma’lum. Kaliy xlor va ftor atmosferasida yonadi. Salgina qizdirilganda kaliy, vodorod, oltingugurt, brom va boshqa metalmaslar bilan oson birikadi.
Rubidiy va seziylarning reaksion qobiliyatlari juda kuchli. Havoda darhol kulrang oksid pardasi bilan qoplanadi yoki kattaroq bo‘lakchasi bo‘lsa o‘z – o‘zidan alangalanadi.
Suv bilan portlab birikadilar, metallar o‘z–o‘zidan suyuqlanadilar: 
	2Rb + 2H2O = 2RbOH + H2↑ 
  2Cs + 2H2O = 2CsOH + H2↑
Bizga ma’lum bo‘lgan hamma oddiy moddalar ichida seziy eng katta atom hajmiga ega. Rubidiy va seziy atomlari nur ta’sirida elektronlar chiqaradi, fotoelektrik effekt.
Rubidiy va seziyning birikmalari xossalari bo‘yicha ko‘pchilik hollarda kaliyga o‘xshaydi.
Ishlatilishi. 
 Kaliy shisha va sovunlar, kaliy polisulfidlar olishda va fotografiyada ishlatiladi. Non mahsulotlari va shirinliklar ishlab chiqarishda hamirlarni kimyoviy oshlashda foydalaniladi.
K2SO3 – ning issiq eritmasi texnik gazlardan SO2 ni ajratish uchun xizmat qiladi:
K2SO3 + SO2 + H2O = 2KHSO3
Natriy va kaliyning kislorodli kislota tuzlaridan nitratlari, sulfatlari, fosfotlari va boshqalar ma’lum.
[image: ]
11-rasm. Noutbuk, uyali telefon, fotokamera va boshqa elektr jihozlari batareykasi Li-ion dan tashkil topgan. 
Na2SO4∙10H2O – glauber tuzi, juda katta koni  Qora- bug‘oz ko‘lida (Kaspiy dengizi) uchraydi. Suvsiz Na2SO4 32,40C dan yuqori temperaturada kristallanadi, undan past temperaturada kristalgidrat Na2SO4∙10H2O holida ajraladi.  Na2SO4 – viskoza tolasini, shisha, ultramarin, farmatsevtik preparatlar olishda, paxtali gazmollarni  bo‘yashda ishlatiladi. 
K2SO4 kristallik modda. Suvda yaxshi eriydi. KCl va MgSO4 dan olinadi: 
2KCl + MgSO4 = K2SO4 + MgCl2
K2SO4 – mineral o‘g‘itlarda komponent, eruvchan shisha (K2CO3) va turli kaliyli achchiq toshlarni olishda ishlatiladi.

Nazorat savollari
1. Ishqoriy metallarga umumiy tavsif bering.
2. Atomlarining tuzilishidagi oʻziga xoslik qanday.
3. Atomlarning valentligi va oksidlanish darajalari ayting va ularga misollar keltiring.
4. Ionlanish potensiallari qanday oʻzgaradi.
5. Na+ (suvli) radiаktiv izotopi hayvon organizmiga yuborildi. Agar izotopning yarim yemirilish davri 15 soatga teng boʻlsa, qancha vaqtdan keyin boshlangʻich yuborilgan miqdoriga nisbatan radiаktivlik 10% gacha pasayadi. 
6. Quyidagi kuzatishlarga izoh bering: natriy xloridning kristallik panjarasi suvda uy haroratida buziladi, bu tuzni suyuqlantirish uchun esa 800ºС harorat kerak. Izoh bering.
7. Oksidlar, peroksidlar va superoksidlar deb nimaga aytiladi? Nima uchun litiy yonganda - oksid, natriyda – peroksid, kaliyda esa superoksid hosil qiladi?
8. Pomidor hosilini koʻpaytirish uchun 0,2 %-li natriy nitrat eritmasi qoʻllaniladi. 10 kg eritma tayyorlash uchun nazariy hisoblaganda necha kg azot kerak boʻladi?
9. Bir element atomining absolyut massasi ikkinchi elementnikidan 6,6445·10-24 g ga kam. Agar birinchi element natriy boʻlsa, ikkinchi elementni aniqlang. 
10. Qon plazmasi tarkibida quyidagi birikmalar ionli koʻrinishda boʻlishi mumkin: natriy gidrokarbonat; karbonat kislotasi; natriy gidroksid; natriy va ammoniyning gidrofosfat hamda digidrofosfatlari. Bunday holatda qonning kislotali va asosli muhitlari qanday neytrallanadi? Qanday komponentlar juft holatda reaktsiyaga kirishadi? Shu hollarda yuzaga keladigan reaktsiyalar tenglamalarini tuzing.

Testlar
1. Massasi 4,6 g boʻlgan natriy mеtaliga 2,7 g suv ta’sir ettirildi. Rеaksiya natijasida
qancha (g) vodorod hosil boʻladi.
A) 22,4   B) 2,24  C) 0,15  D) 6,0
2. 4,6 g natriy mеtalining suv bilan oʻzaro ta’sirlashuvi natijasida 2,12 l (n.sh.) vodorod ajralib chiqqan boʻlsa, mahsulot unumi (%) qancha boʻladi.
A) 100   B) 83,8   C) 93,8   D) 94,6
3. 1,5 mol natriyning suv bilan rеaksiyasi natijasida nеcha litr (n.sh.) vodorod hosil boʻladi.
A) 33,6  B) 16,8  C) 1,68  D) 2,24 
4. 2,1 g bir valеntli mеtall suvdan 1,02 l (n.sh.) vodorodni siqib chiqardi. Bu qanday mеtall.
A) mis   B) kaliy   C) fransiy   D) natriy
5. 2,1 g bir valentli mеtall suvdan 0,6 l (n.sh.da) vodorodni siqib chiqaradi. Bu qanday mеtall. 
A) kaliy  B) natriy  C) litiy  D) fransiy
6. 27 g suvga 4,6 g natriy ta’sir ettirish yoʻli bilan hosil qilingan oʻyuvchi natriy eritmasida natriy ishqorining xar bir molеkulasiga suvning nеcha molеkulasi toʻgʻri kеladi.
A) 6,5   B) 14   C) 10,2   D) 8,3 
7. 39,6 g suvga 7,8 g kaliy ta’sir ettirib olingan oʻyuvchi kaliy eritmasidagi kaliy ishqorining xar bir molеkulasiga suvning nеchta molеkulasi toʻgʻri kеladi.
A) 5   B) 20  C) 3,01∙1023   D) 15
8.Massasi 5,4 g boʻlgan natriy boʻlakchasi massasi 4,6 g boʻlgan suvga tashlandi. Rеaksiya natijasida qaysi moddadan qancha mol ortib qoladi.
A) 11,2 Na  B) 0,02 H2O  C) 0,112 H2O 
D) 0,1 H2O
9. 2,8 g ishqoriy metall suvda eritilganda 4,48 l (n.sh.) gaz ajralib 10% li eritma hosil boʻlsa, reaksiya uchun necha gramm suv olingan.
A)103,2  B)86,4  C)7,2 D) 93,6
10. 11,7 g ishqoriy metal suvda eritilganda 3,36 l (n.sh.) gaz ajralib 15% li eritma hosil boʻlsa, reaksiya uchun necha gramm suv olingan.
A) 95,2   B) 117,4 C) 100,6   D) 112

